Proiect

**G U V E R N U L R** **E P U B L I C I I** **M O L D O V A**

## **HOTĂRÂRE nr.\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_ 2019**

**Chişinău**

**Cu privire la aprobarea modificărilor ce se operează în Hotărîrea Guvernului nr.** 81/2009 pentru aprobarea **Regulamentului privind** bifenilii policlorurați

Guvernul HOTĂRĂȘTE:

Hotărîrea Guvernului nr. 81/2009 pentru aprobareaRegulamentului privind bifenilii policlorurați  (Monitorul Oficial al Republicii Moldova, 2009, nr. 27-29, art. 116), cu modificările ulterioare, se modifică după cum urmează:

1) în hotărîre:

a) în preambul, textul „şi alinierii la prevederile Regulamentului  
nr. 850/2004/CE al Parlamentului European și al Consiliului Europei din  
29 aprilie 2004 privind poluanții organici persistenți și de modificare a Directivei  
79/117/CEE (publicat în Jurnalul Oficial al Uniunii Europene nr. L 158/7 din  
30.04.2004) şi Directivei 96/59/CE a Consiliului Europei din 16 septembrie 1996  
privind eliminarea bifenililor policlorurați și terfenililor policlorurați (BPC/TPC)  
(publicată în Jurnalul Oficial al Uniunii Europene nr. L 243/31 din 24.09.1996)”  
se exclude;

b) clauza de armonizare va avea următorul cuprins:;

„Prezenta hotărîre transpune prevederile Regulamentului (CE)  
nr. 850/2004 al Parlamentului European și al Consiliului din 29 aprilie 2004  
privind poluanții organici persistenți și de modificare a Directivei 79/117/CEE,  
publicat în Jurnalul Oficial al Uniunii Europene L 158 din 30 aprilie 2004, și ale  
Directivei 96/59/CE a Consiliului din 16 septembrie 1996 privind eliminarea  
bifenililor policlorurați și a terfenililor policlorurați (PCB/TPC), publicate în  
Jurnalul Oficial al Uniunii Europene L 243 din 24 septembrie 1996.”;

c) la punctul 2, alineatul al treilea se abrogă;

d) la punctul 3, cuvintele „documentele instructive de implementare a lui” se substituie cu cuvintele „alte acte normative care reglementează bifenilii policlorurați”.

2)în Regulament:

a) pe tot parcursul textului, cuvintele „autoritatea centrală pentru resursele  
naturale și mediu”, la orice formă gramaticală, se substituie cu cuvintele  
„Agenția de Mediu”, la forma gramaticală corespunzătoare;

b) la punctul 1, textul „prevederilor Convenției de la Stockholm privind  
poluanții organici persistenți și ale Protocolului privind poluanții organici  
persistenți al Convenției din 1979 asupra poluării atmosferice transfrontiere pe  
distanțe lungi” se substituie cu textul „prevederilor Convenției de la Stockholm  
privind poluanții organici persistenți, ratificată prin Legea nr. 40/2004, și ale  
Protocolului privind poluanții organici persistenți la Convenția din 1979 asupra  
poluării atmosferice transfrontaliere pe distanțe lungi, ratificat prin Legea  
nr. 1018/2002,”;

c) la punctul 2, cuvintele „cu documentele normative şi  instructive de implementare a lui” se substituie cu cuvintele „cu alte acte normative care reglementează bifenilii policlorurați”;

d) la punctul 3:

la litera b), textul „(de exemplu, transformatoare, condensatoare electrice, întrerupătoare, recipienţi cu stocuri reziduale) care nu au fost decontaminate” se substituie cu textul „ , inclusiv transformatoare, condensatoare electrice, întrerupătoare, recipiente cu stocuri reziduale şi alte echipamente, care nu au fost decontaminate”;

la litera c), cuvintele „în sensul legislației în domeniul deşeurilor” se substituie cu textul „în sensul articolului 2 din Legea nr. 209/2016 privind deșeurile”;

e) punctele 4 și 5 vor avea următorul cuprins:

„4. Clasificarea BPC uzați, echipamentelor și articolelor cu conținut de BPC, care au devenit deșeuri, se efectuează, conform Listei deșeurilor, aprobate prin Hotărîrea Guvernului nr. 99/ 2018.”;

„5. Producerea şi introducerea pe piaţă a BPC în stare pură, în amestecuri sau în calitate de componente ale articolelor ori echipamentelor este interzisă. Deșeurile păstrate care constau din, conțin sau sînt contaminate cu BPC pot fi exportate pentru eliminare finală în conformitate cu articolul 64 din Legea nr. 209/2016 privind deșeurile.”;

f) în denumirea capitolului V, cuvîntul „lichidarea” se substituie cu  
cuvîntul „eliminarea”;

g) la punctul 12:

cuvîntul „lichidare” se substituie cu cuvîntul „eliminare”;

subpunctul 1) va avea următorul cuprins:

„1) deținătorii de echipament cu conținut de BPC care, conform punctului  
9, este subiect al inventarierii, și deținătorii de BPC lichide care nu se conțin în  
echipament, inclusiv cele cu concentrația mai mare 0,005%, vor asigura, în baza  
planurilor proprii de gestionare a BPC, decontaminarea echipamentului sau  
eliminarea lui și BPC lichide cît mai curînd posibil, dar nu mai tîrziu de  
31 decembrie 2020”;

h) la punctul 14 subpunctul 3), textul „pînă la intrarea în vigoare a actelor  
normative în domeniul incinerării deșeurilor,” se exclude;

i) punctul 16 va avea următorul cuprins:

„**16.** Analizele BPC se efectuează în laboratoarele acreditate conform  
prevederilor Legii nr. 235/2011 privind activitățile de acreditare și de evaluare a  
conformității. La efectuarea analizelor se respectă prevederile Metodelor de  
referință pentru analiza BPC, cuprinse în anexa nr. 4.”;

j) la punctul 18, cuvintele „prevederile legislației în vigoare în domeniul  
protecției mediului” se substituie cu textul „prevederile legislației de mediu și  
Legii nr. 131/2012 privind controlul de stat asupra activității de întreprinzător”;

k) în anexa nr. 4:

la punctul 1, textul „vor fi aplicate standardele europene EN 12766-1 și  
prEN 12766-2” se substituie cu textul „se aplică standardele SM SR EN 12766-  
1:2012 și SM SR EN 12766-2:2012”;

la punctul 2, textul „vor fi aplicate ca metode de referinţă standardul  
european IEC 61619” se substituie cu textul „se aplică ca metodă de referință  
standardul SM EN 61619:2017”;

l) în anexa nr. 5:

la punctele 7 și 8 din partea A, cuvintele „în corespundere cu  
Regulamentul transporturilor de mărfuri periculoase pe teritoriul Republicii  
Moldova” se substituie cu textul „în corespundere cu Regulamentul  
transporturilor rutiere de mărfuri periculoase, aprobat prin Hotărîrea Guvernului  
nr. 589/2017, și Acordul european referitor la transportul rutier internațional al  
mărfurilor periculoase (ADR), la care Republica Moldova a aderat prin Hotărîrea  
Parlamentului nr. 44/1998”;

la punctul 1 din partea C, textul „se va aplica standardul european IEC  
61619” se substituie cu textul „se aplică standardul SM EN 61619:2017”;

punctul 1 din partea D se completează cu textul „ , la care Republica  
Moldova a aderat prin Hotărîrea Parlamentului nr. 44/1998”.

**PRIM-MINISTRU Maia SANDU**

**Contrasemnează:**

**Ministrul agriculturii, dezvoltării**

**regionale și mediului Georgeta Mincu**

**Ministrul economiei și infrastructurii Vadim Brînzan**